Ο **Γιούστους Χόλατς** (γερμανικά: Justus Hollatz) (γενν. 21 Απριλίου 2001) είναι Γερμανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ για την Αναντολού Εφές, με δανεισμό από την Τσεντεβίτα Ολίμπια.

Επαγγελματική σταδιοδρομία
--------------------------

Τον Νοέμβριο του 2015, ο Χόλατς έκανε το ντεμπούτο του με την ομάδα νέων της Χάμπουργκ Χίτφελντ (Harburg Hittfeld). Πριν από την έναρξη της σεζόν 2017–18, ο Χόλατς μετακόμισε στην ΣΚ Ριστ Βέντελ.

Για τη σεζόν 2018-19, ο Χόλατς μεταγράφηκε στην ομάδα της πατρίδας του, τους Χάμπουργκ Τάουερς, όπου τελικά τους βοήθησε να πάρουν έναν τίτλο. Μετά την κατάκτηση του πρωταθλήματος 2ης Κατηγορίας Γερμανίας, ο Χόλατς υπέγραψε τριετές συμβόλαιο με την ομάδα τον Μάιο του 2019.

Τρία χρόνια αργότερα, ο Χόλατς μετακόμισε στην ισπανική Μπρεογάν, για τη σεζόν 2022-23. Κατά τη διάρκεια της μοναδικής του σεζόν με την ομάδα είχε μέσο όρο 7,9 πόντους, 2,1 ριμπάουντ και 3,3 ασίστ ανά αγώνα. Τον Ιούνιο του 2023, ο Χόλατς υπέγραψε με την Τσεντεβίτα Ολίμπια για τη σεζόν 2023–24. Ωστόσο, δόθηκε δανεικός για τη σεζόν στην Αναντολού Εφές.

Εθνική ομάδα
------------

Τον Φεβρουάριο του 2021, ο Χόλατς έκανε το ντεμπούτο του με την Εθνική Γερμανίας, σε έναν αγώνα για τα προκριματικά του Ευρωμπάσκετ 2022 εναντίον της Μεγάλης Βρετανίας. Τον Σεπτέμβριο του 2022, ο Χόλατς ήταν ένα από τα μέλη που βοήθησαν τη Γερμανία να κερδίσει το χάλκινο μετάλλιο στο Ευρωμπάσκετ 2022, όπου είχε μέσο όρο 1,3 πόντους και 2,8 ασίστ ανά αγώνα. Την επόμενη χρονιά, ο Χόλατς ήταν μέλος της Εθνικής Γερμανίας που κέρδισε το Παγκόσμιο Κύπελλο του 2023, έχοντας κατά μέσο όρο 2 πόντους και 1 ασίστ ανά αγώνα κατά τη διάρκεια της διοργάνωσης.

Διακρίσεις
----------

### Εθνική Γερμανίας

* Παγκόσμιο Κύπελλο:  2023
* Ευρωμπάσκετ:  2022

Παραπομπές
----------

1. ↑  *RealGM*. 121235. Ανακτήθηκε στις 4  Απριλίου 2022.
2. ↑  «Basketballstar Justus Hollatz besucht im Zoom-Treffen Hittfelds Basketballer» (στα γερμανικά). *kreiszeitung-wochenblatt.de*.. Ανακτήθηκε στις 9 March 2021.
3. ↑  «Justus Hollatz: Anwärter auf Bundesliga-Nachwuchspreis» (στα γερμανικά). *scrist.de*.. Ανακτήθηκε στις 23 April 2021.
4. ↑  «Hamburg Towers mit Eigengewächs Hollatz ganz oben angekommen» (στα γερμανικά). *ndr.de*.. Ανακτήθηκε στις 8 November 2021.
5. ↑  «Justus Hollatz erhält ersten Bundesliga-Vertrag der Towers» (στα γερμανικά). *Die Welt*.. Ανακτήθηκε στις 23 May 2019.
6. ↑  «Towers-Spielmacher Hollatz unterschreibt bei neuem Club» (στα γερμανικά). *abendblatt.de*.. Ανακτήθηκε στις 28 May 2022.
7. ↑  «Justus Hollatz 2022–23 season Río Breogán stats». *acb.com*.. Ανακτήθηκε στις 24 May 2023.
8. ↑  «Justus Hollatz is coming to Ljubljana!». *cedevita.olimpija.com*.. Ανακτήθηκε στις 6 June 2023.
9. ↑  «Justus Hollatz on loan to Anadolu Efes». *cedevita.olimpija.com*.. Ανακτήθηκε στις 23 August 2023.
10. ↑  «DBB-Herren: Niederlage gegen Großbritannien» (στα γερμανικά). *basketball-bund.de*.. Ανακτήθηκε στις 20 February 2021.
11. ↑  «Justus Hollatz Eurobasket 2022 profile». *fiba.basketball*.. Ανακτήθηκε στις 18 September 2022.
12. ↑  «Justus Hollatz 2023 FIBA World Cup profile». *fiba.basketball*.. Ανακτήθηκε στις 10 September 2023.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γιούστους Χόλατς** |

* Γιούστους Χόλατς στο eurobasket.com
* Γιούστους Χόλατς στο realgm.com